钦定古今图书集成/明伦汇编/家范典/第053卷 > 唐宋氏女论语 > 《立身章》
## 钦定古今图书集成/明伦汇编/家范典/第053卷 > 唐宋氏女论语 > 《立身章》

凡为女子，先学立身。立身之法，惟务清贞。清则贞洁，
贞则身荣。行莫回头，语莫露唇，坐莫动膝，立莫摇裙。
喜莫大笑，怒莫高声。内外各处，男女异群。莫窥外壁，
莫出外庭。窥必掩面，出必藏形。男非眷属，莫与通名；
女非善属，莫与相亲。立身端正，方可为人。